अध्यक्ष थापाले गरेको ४२ केन्द्रीय सदस्य मनोनयनको विषयलाई लिएर पार्टीका अधिकांश युवा कार्यकर्ताले राप्रपा अझै पञ्चायतकै लिगेसीमा रहेको भन्दै दुःख व्यक्त गरेका छन् । मनोनीतमध्ये ९२ प्रतिशत पुरुष र पहाडे मात्र रहेको आरोप उनीहरूले लगाएका छन् । संविधानले नै समानुपातिक समावेशितामा जोड दिइरहेको अवस्थामा पञ्चायतको लिगेसी झल्काउने यस्तो काम-कारबाहीले राप्रपा मात्र नभएर स्वयं थापाकै छविलाई हित नगर्ने आवाज पनि चर्को रूपमा उठ्न थालेको छ ।
